નવગુજરાત સમય, ઇલોલ > સીસી રોડના બાંધકામ બાદ પાણી પાવા બનાવેલ માટીના કયારા દૂર ન કરતાં કાદવ પથરાયો હિંમતનગર તાલુકાના પ્રેમપુરથી જીવાપુર માર્ગ પર પ્રજાની સુવિધા માટે સરકારી ગ્રાન્ટમાંથી લાખો રૂપિયાના ખર્ચે હિંમતનગરની તાલુકા પંચાયત દ્વારા બાંધકામ કરાયેલ ગરનાળામાંથી વરસાદી પાણીનો નિકાલ ન થતા તથા તેના ઉપર બનાવાયેલ સીસી રોડ પર ફેલાયેલ કાદવ કીચડને કારણે પસાર થવુ જોખમી તથા અસલામત બનતા પ્રજાને સુવિધા પુરી પાડવાને બદલે મુશ્કેલીમાં વધારો થતા પ્રેમપુર, રંગપુર તથા જીવાપુરના ગ્રામજનોમાં તંત્રની કામગીરીથી અસંતોષની સાથે રોષ વ્યાપ્યો છે.